google/wiki40b huggingface dataset:
Lavergne (Lot-et-Garonne)

Poloha

Obec má rozlohu 19,96 km². Najvyšší bod je položený 127 m n. m. a najnižší bod 47 m n. m.

Obyvateľstvo

Počet obyvateľov obce je 597 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rudolf Stockar

Štúdium

Stockar vyštudoval Vysoké Učení Technické v Prahe pod vedením profesora Jana Koulu. Popri štúdiu architektúry bol aktívnym členom umeleckoremeselného družstva ARTĚL.

Život

Profesionálny život R. Stockara bol silno spätý s umelecko-remeselným spolkom Artěl. Artěl bolo významným družstvom výtvarných umelcov a zaisťovalo výrobu a predaj návrhov svojich členov. Stockar tu pôsobil v spolupráci s významnými architektmi akými sú Vlastislav Hofman, Jan Kotěra, Otakar Novotný, Josef Dosípal a tiež s maliarom Václavom Špálom či sochárom Stanislavom Suchardom, Jaroslavom Horejcom a ďalšími, čím bola ovplyvnená jeho tvorba. Od roku 1915 bol predsedom tohoto spolku. Získaval uznanie ako návrhár keramiky, šperkov a nábytku v štýle art deco.
Stal sa renomovaným pražským architektom a od roku 1920 pracoval ako samostatný projektant. Jeho prax nola široko rozvetvená od urbanistických smerovaní k záhradnému mestu až po tvorbu interiéru. Začiatky svojho pôsobenia zasvätil rondokubizmu a kubizmu, neskôr je tvorcom funkcionalistických stavieb. Nech však tvoril v priebehu svojej kariéry v akomkoľvek štýle všetky jeho návrhy nesú pečať sebaistého originálneho tvorcu, ktorý má materiál úplne pod kontrolou. Rudolf Stockar zomrel vo veku 71 rokov v Prahe.

Významné architektonické diela

Medzi významné diela R. Stockara patrí vila pre F. Lipčíkovú v Olomouci. Jeho najprogresívnejším dielom je však Kúpeľný komplex na Sliači.
Vila F. Lipčíkovej pochádza z roku 1918. Ide o rozľahlý objekt, ktorý vznikol spojením a prestavbou dvoch domov. Základná kompozícia priečelia má formu zámočku. Celá stavba je symetrická, rizalit vrcholí trojuholníkovým štítom. Priečelia oboch bočných krídel sú naopak jednoduchšie. Architekt tu zreteľne odlíšil to, čo zo starých domov ponechal od toho, čo k nim nové pripojil. I keď bola stavba oproti pôvodnému návrhu postavená úspornejšie, stala sa prvou radikálnou moravskou kubistickou architektúrou.
V roku 1924 sa Rudolf Stockar stáva víťazom súťaže na projekt Kúpeľného komplexu na Sliači. Práve tento projekt ho privádza k oceneniu funkcie, ktorá sa stáva základným faktorom ovplyvňujúcim vzhľad stavby. Stavba nie je len samostatnou jednotkou neuvážene vloženou do priestoru, ale naopak, svojou kompozíciou elegantne komunikuje s okolím, architektúrou aj prírodou. Stockar je i autorom regulačného plánu kúpeľov na Sliači z rokov 1928-1929.
Saint-Maurice-en-Quercy

Poloha

Obec má rozlohu 13 km². Najvyšší bod je položený 601 m n. m. a najnižší bod 368 m n. m.

Obyvateľstvo

Počet obyvateľov obce je 225 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Eulalie (Lozère)

Poloha

Obec má rozlohu 21,31 km². Najvyšší bod je položený 1 454 m n. m. a najnižší bod 1 153 m n. m.

Obyvateľstvo

Počet obyvateľov obce je 50 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pin (vývod)

Pin (z angl. špendlík) je - v slovenčine slangový - výraz pre vývod elektronickej súčiastky, obvykle integrovaného obvodu.
U väčšiny druhov puzdier integrovaných obvodov vzniká pin vytvarovaním predpripraveného rámu z tenkého plechového rámu (angl. wireframe), na ktorý sa upevňuje a kontaktuje samotný čip.
Popis významu jednotlivých pinov integrovaného obvodu alebo konektora sa označuje výrazom pinout.
Európske hlavné mesto športu

Europské hlavné mesto športu je titul, ktorým je každý rok označené jedno z európskych miest. Po vzore európskeho hlavného mesta kultúry udeľuje ACES (European Capital of Sport Association) tento titul už od roku 2001. Cieľom projektu je oceniť význam športu v danom meste a podporiť jeho ďalší športový rozvoj.
Každý rok je vybrané jedno Európske hlavné mesto športu (mesto s viac ako 499 999 obyvateľmi), ďalej niekoľko Európskych miest športu (mesta s 25 000 až 499 999 obyvateľmi) a tiež niekoľko Európskych malomiest športu (do 25 000 obyvateľov). Od roku 2013 sa novo vyhlasuje tiež Najlepšie európske športové zariadenie.

Ocenenia športu na Slovensku

V roku 2016 boli titulom Európske mesto športu ocenené Košice, ako vôbec prvé mesto na Slovensku od začiatku udeľovania týchto titulov. O rok neskôr získala titul Banská Bystrica. V roku 2018 získalo titul mesto Nitra.
Beautot

Poloha

Obec má rozlohu 3,5 km². Najvyšší bod je položený 173 m n. m. a najnižší bod 145 m n. m.

Obyvateľstvo

Počet obyvateľov obce je 121 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dožinky

Dožinky alebo zastarano obžinky (obidva výrazy môžu byť mužského rodu alebo ženského rodu) sú slávnosť na ukončenie žatvy. V mnohých európskych aj mimoeurópskych krajinách má dodnes náboženský charakter, u nás ho stratili v 20. storočí. Slávnosť môže zahŕňať odváženie posledného snopu z poľa, predanie dožinkového venca a prianie (vinšovanie) hospodárovi. Potom nasledovala hostina s hudbou a tancom, kde sa tí najbližší stretli pri jednom stole a hudbu hral miestny hudobník. Niekedy ľudia vyšli von do záhrady a tancovali s dospelými, dokonca aj deti. Dožinkový veniec sa schovával v hospodárstve do Vianoc alebo až do nasledujúcej žatvy.
Chamelet

Poloha

Obec má rozlohu 14,43 km². Najvyšší bod je položený 742 m n. m. a najnižší bod 291 m n. m.

Obyvateľstvo

Počet obyvateľov obce je 690 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bouglon (obec)

Poloha

Obec má rozlohu 13,92 km². Najvyšší bod je položený 143 m n. m. a najnižší bod 35 m n. m.

Obyvateľstvo

Počet obyvateľov obce je 610 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veľký Žabí štít

Topografia

Od Malých Rysov ho oddeľuje Česká štrbina, od Mlynára na SV zasa Mlynárovo sedlo. Druhá, pohraničná vetva na SZ pokračuje cez Vyšné Bielovodské sedlo na Žabí Mních, Malý Žabí štít a Sedem Granátov. Z nich hranica zbieha do potoka Biela voda (Bialka) .
Villy (Ardennes)

Poloha

Obec má rozlohu 7,78 km². Najvyšší bod je položený 226 m n. m. a najnižší bod 165 m n. m.

Obyvateľstvo

Počet obyvateľov obce je 183 obyvateľov (2009).
Graf vývoja obyvateľstva:
Zdroje: INSEE
Écretteville-lès-Baons

Poloha

Obec má rozlohu 9,39 km². Najvyšší bod je položený 139 m n. m. a najnižší bod 107 m n. m.

Obyvateľstvo

Počet obyvateľov obce je 402 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Courtney Thorne-Smithová

Mladosť

Courtney sa narodila v San Franciscu v Kalifornii a vyrastala v Menlo Park, južnej časti San Francisca. Jej otec Walter Smith je opravár počítačov a inej elektroniky a jej matka Lora Thorne je terapeutka. Rozviedli sa, keď bolo Courtney ešte len sedem rokov; bola v striedavej starostlivosti. Má staršiu sestru Jennifer, ktorá je exekútorka.
Courtney nastúpila na školu Menlo-Atherton High School v Atherton, ale zmaturovala na Tamalpais High School v Mill Valley v roku 1985. Účinkovala v divadle Ensemble Theater Company v Mill Valley, keď prestúpila na druhú školu.

Osobný život

Na začiatku 90. rokov Courtney randila s Andrewom Shue, s ktorým mala aj filmový románik v Melrose Place. V júni 2000 sa vydala za Andrewa Conrada; rozviedli sa v januári 2001.
1. januára 2007 sa vydala za Rogera Fishmana, prezidenta marketingovej spoločnosti Zizo Group a autora knihy „What I Know“ (Čo ja viem). 11. januára 2008 sa im narodilo prvé dieťa, Jacob Emerson Fishman.
Laterit

Laterit je pomenovanie pre typ pôdy, ktorá vznikla zvetrávaním všetkých typov hornín (okrem vápenca), teda tvorených predovšetkým silikátovými minerálmi, v oblastiach s vlhkým tropickým a subtropickým podnebím. Je červenkastej až hnedej farby prípadne škvrnitý, obsahuje veľké množstvo oxidov a hydroxidov železa, hliníka, titánu, mangánu a ílových minerálov (najmä kaolinitu) a má málo humusu. Železitý laterit môže byť o železo (hematit a goethit) obohatený natoľko, že sa ťaží ako železná ruda. Na niektorých miestach sa ťaží aj pre obsah niklu. Hlinitý laterit, bohatý na zmes gibbsitu a boehmitu, je dôležitou rudou hliníka (bauxit). Laterit môže mať rôzne vlastnosti, býva sypký aj spevnený, ak jeho povrch stvrdne vytvára tzv. krusty. Možno v ňom pozrovať pizolitickcú až konkréciovitú makrostavbu.
Vznik lateritu spôsobuje proces chemického zvetrávania vo vlhkom teplom podnebí (tzv. laterizácie), pri ktorom dochádza k postupnému vylúhovaniu alkalií a alkalických zemín, v pokročilom štádiu aj SiO₂ vplyvom kyslého prostredia, pričom v zvyškovej hornine sa hromadia nerozpustné ióny železa, hliníka, mangánu, titánu a pod. - dochádza k obohateniu rezídua o oxidy príslušných prvkov.

Výskyt

Slovenské laterity sú väčšinou mladotreťohorného a štvrtohorného veku. Nachádzajú sa v podobe červených kôr ako fosílne zvyšky prikryté inými horninami napríklad vo Vihorlate, Štiavnických vrchoch, Poľane.
Gif-sur-Yvette

Geografia

Susedné obce: Villiers-le-Bâcle, Saint-Aubin, Sanclay, Saint-Rémy-lès-Chevreuse, Orsay, Gometz-la-Ville, Gometz-le-Châtel a Bures-sur-Yvette.
Hrašovík

Polohopis

Obec leží východne od Košíc v Toryskej pahorkatine, ktorá je podcelkom Košickej kotliny, na pravom brehu rieky Torysa. Nadmorská výška stredu obce je 215 m n. m., najnižšia výška v chotári je 192 m n. m. a najvyššia výška v chotári je 315 m n. m. Chotár je zväčša odlesnený, malé výbežky s porastom duba a hrabu sú v západnej časti. V rokoch 1992 – 1998 bol porast obnovovaný.
Hrašovík je prístupný po ceste III/3324, ktorá južne od obce odbočuje z cesty Košice – Michalovce. Miestne cesty vedú i do susedných obcí – na sever do Beniakoviec a na východ na opačný breh Torysy do Rozhanoviec. Po ľavom brehu Torysy je budovaná diaľnica D1 s križovatkou Hrašovík. Centrum Košíc je vzdialené 9 km západným smerom, Prešov 31 km severne a Sečovce 30 km východným smerom.

Dejiny

Najstaršia zachovaná písomná zmienka z roku 1270 spomína zem (terra) Raasfelde, ktorú magistrovi Reynoldovi daroval kráľ Štefan V.. V roku 1746 sa uvádza filiálka Ráss, patriaca pod farnosť Košické Oľšany, ako i fakt, že v obci žijú obyvatelia slovenskej a maďarskej národnosti. V roku 1780 tu stálo 27 domov a žilo 187 obyvateľov. Zvonica bola vybudovaná v roku 1900, v roku 1942 bola zrubová ľudová stavba presunutá na vyššie miesto. Školu si miestni vybudovali v roku 1925 na mieste bývalej pastierne, o rok neskôr bola otvorená. V roku 1927 bol založený hasičský zbor, o 4 roky neskôr bola obec elektrifikovaná. Most ponad Torysu do Rozhanoviec bol postavený v roku 1941, v roku 1950 ho nahradila železobetónová konštrukcia. 
JRD bolo založené v roku 1952, o 3 roky neskôr bola dokončená nová cesta do Košíc a zavedené autobusové spoje. Základná škola bola zrušená v roku 1974 a o 3 roky boli jej prístavbou dokončené priestory pre MNV a kultúrny dom. V roku 1993 bol posvätený základný kameň rímskokatolíckeho kostola, ktorý bol slávnostne vysvätený 27. septembra 1998. V rovnakom roku bola bola zrealizovaná plynofikácia obce, v roku 2007 pribudla kanalizácia a v nasledujúcom roku bola začatá výstavba vodovodu a vybudovaný nový miestny rozhlas. V roku 2010 boli opravené miestne cesty a spustený vodovod, v nasledujúcich rokoch bola zrekonštruovaná budova obecného úradu a kultúrneho domu, rozšírené pouličné osvetlenie, vybudované detské ihrisko a iné.

Obyvateľstvo

Obyvatelia väčšinou pracujú v priemyselných podnikoch a súkromných firmách v okolí. V súčasnosti (2019) má obec okolo 390 obyvateľov a hospodári na rozlohe 207 ha.
Horská louka u Háje

Ochrana

Predmetom ochrany je dochovaná rašelinová horská lúka s výskytom vzácnych a ohrozených druhov rastlín. Ide o jeden z posledných zvyškov typických horských lúk v Krušných horách. Na ploche chráneného územia sa vyskytujú tri odlišné spoločenstvá. Asi polovicu tvoria psicové trávniky, tretinu mokrade a zvyšok horské rašelinové smrečiny v južnej časti územia. Z konkrétnych druhov sa tu vyskytuje napríklad bieloprst belavý, kropenáč trváci, vstavačovec Fuchsov a tučnica obyčajná.
Územie je tiež súčasťou vtáčej oblasti Novodomské rašeliniště - Kovářská.

Prístup

Najľahšia cesta k rezervácii vedie z dediny Háj, kde pri kaplnke odbočuje z cesty nevýrazná poľná cesta označená šipkou Königsmühle. Cesta prekonáva nízky hrebeň, na ktorého vrcholku stojí drevený kríž. Od neho klesá ku zvyškom zaniknutej osady Königův Mlýn (Königsmühle), ktorá stávala na severnom okraji chráneného územia. Táto cesta vedie pozdĺž historickej úvozovej cesty, ktorá je dodnes miestami viac ako 2 m hlboká.
Inou možnosťou, ako sa k rezervácii dostať je neznačená lesná a poľná cesta od rázcestníku Selský les na zelenej turistickej značke z Kovářskej do Stráže nad Ohří.
Angeac-Champagne

Poloha

Obec má rozlohu 14,27 km². Najvyšší bod je položený 83 m n. m. a najnižší bod 17 m n. m.

Obyvateľstvo

Počet obyvateľov obce je 510 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fake

Príbeh

Polovičný Japonec Randy Ryo Maclean, nový policajt v 27. okrsku v New Yorku, sa stáva partnerom Dee Laytnera, príliš sebaistého Američana. Manga detailne rozoberá ich dobrodružtvá v meste násilia, odkrývajúc ich minulosť a rovnako tak rozvíjajúc ich pomaly sa rodiaci vzťah.

Anime

Obsahovo je toto 60 minútové OVA založené na druhom dieli mangy. Ryo a Dee si chcú oddýchnuť na dovolenke v Anglicku v malom hoteli pri brehu jazera. Pri člnkovaní po príchode chce Dee Rya zviesť, ale ten sa bráni. Ich situácia sa zmení nájdením mŕtvoly v jazere. A to ešte netušia, že nie je prvou a ani poslednou. Do toho sa zamiešajú dve spolubývajúce z hotela a tajomný muž, ktorého Ryo uvidel z balkóna svojej izby po príchode. Hladinu rozvíri aj nečakaný príchod Bikkyho a Caroly, ktorí chcú chrániť Ryovu počestnosť pred dravosťou Deea.

Hudba

Opening: "Everybody! Shake It, Buddy!" od KIX-S
Ending: "Starlight Heaven" od Rica Matsumoto
Štefan Lukáč

Životopis

Vyučil sa za krajčíra. Krajčírsky tovariš, od roku 1863 vo Fiľakove, 1864 v Pešti. Zakladajúci člen Všeobecného robotníckeho spolku v Pešti, 1869 člen jeho výboru a knihovník. Predseda štrajkového výboru pri štrajku krajčírskych tovarišov 1871 za čo ho uväznili. Roku 1872 súdený v tzv. velezradnom procese, ktorý zinscenovala proti vedúcom predstaviteľom Všeobecného robotníckeho spolku uhorská vláda.
Šakal zlatý

Opis

Šakal zlatý dorastá do dĺžky 60 – 110 cm, chvost má dlhý 20 – 30 cm a váži okolo 7 – 15 kg. Srsť ma bledožltú, zlatistú alebo svetlohnedú. Brucho je hnedkasté a chrbát sivší. Niekedy vyzerá ako Nemecký ovčiak.

Výskyt

Šakal zlatý obýva severnú a severovýchodnú Afriku, juhovýchod Európy, Blízky východ a južnú Áziu, konkrétne štáty: Afganistan, Albánsko, Alžírsko, Bahrajn, Bhután, Bosna a Hercegovina, Bulharsko, Stredoafrická republika, Chorvátsko, Džibutsko, Egypt, Eritrea, Etiópia, Grécko, India, Irán, Irak, Izrael, Jordánsko, Keňa, Kuvajt, Libanon, Líbya, Mali, Mauritánia, Maroko, Mjanmarsko, Nepál, Niger, Nigéria, Omán, Pakistan, Katar, Saudská Arábia, Senegal, Somálsko, Srí Lanka, Sudán, Sýria, Tanzánia, Thajsko, Tunisko, Turecko,Turkmenistan, Spojené Arabské Emiráty, Vietnam, Západná Sahara, Jemen.
V posledných rokoch sa šakal zlatý rozšíril aj do Slovinska, Maďarska, Ukrajiny, Rakúska a tiež na Slovensko. Zo 429 mapovacích kvadrátov DFS sa celkovo vyskytol v 7 (1,6% rozlohy Slovenska).

Správanie

Tento druh sa zdržuje do párov, hlavne v období rozmnožovania, ale v lokalitách s veľkou ponukou potravy, ako sú napríklad odpadkové skládky, blízko ľudských sídel, vytvárajú svorky zložené až z 20 jedincov.

Rozmnožovanie

Obdobie párenie trvá 26 - 28 dní,  začína približne od 15. januára a trvá do 15. februára. Gravidita trvá 60 – 63 dní, po nich vrhne samica 1 až 9 mláďat (priemerne je ich 5 – 6, v Bulharsku 4,6 - 6,0). Potomkov odchováva v nore, niekedy v húštine krovín či v trstine. Po 8 – 10 týždňoch prechádzajú mláďatá z mliečnej na pevnú stravu. V tomto veku, ale ešte nie sú schopné loviť, preto im rodičia alebo starší súrodenci po návrate z lovu vyvrhujú potravu. Mláďatá žijú s rodičmi najmenej 1 rok.
FK Žiar nad Hronom

Historické názvy

1928 - SK Svätý Kríž nad Hronom

194? - Sokol Kovohuty Kríž nad Hronom

1955 - Sokol Kovohuty Žiar nad Hronom

1953 - DŠO Baník Žiar nad Hronom

195? - TJ Baník Žiar nad Hronom

1971 - TJ ZSNP Žiar nad Hronom

1991 - Slovšport Žiar nad Hronom

1995 - ŠK ZSNP Žiar nad Hronom

200? - MŠK Žiar nad Hronom

200? - FK Žiar nad Hronom
Xaintrailles

Poloha

Obec má rozlohu 10,26 km². Najvyšší bod je položený 196 m n. m. a najnižší bod 80 m n. m.

Obyvateľstvo

Počet obyvateľov obce je 413 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Melincourt

Poloha

Obec má rozlohu 14,98 km². Najvyšší bod je položený 328 m n. m. a najnižší bod 238 m n. m.

Obyvateľstvo

Počet obyvateľov obce je 252 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slavín (Bratislava)

Poloha

Slavín sa nachádza na predhorí Malých Karpát a je jednou z turistických atrakcií Bratislavy. Je vyhľadávaným miestom najmä pre svoju polohu, z jeho terás je prekrásny výhľad na celú Bratislavu.
Z troch kôl súťaže na bratislavský Slavín vyšiel víťazne návrh Jána Svetlíka (v spolupráci s kolektívom výtvarníkov Tibor Bártfay, Jozef Kostka, Rudolf Pribiš, Ján Kulich, Ladislav Snopek, Alexander Trizuljak, Juraj Kren a Dezider Castiglione). 
Celá koncepcia rešpektuje už vtedy existujúce hroby padlých vojakov. Nástup k areálu s dominantou pamätníka tvorí monumentálne schodisko, pričom základná kompozičná os je vygradovaná cez komplex priestorov, z ktorých každý je obohatený o sochársku výzdobu. Sochárske dotvorenie prostredia umocňuje vnemový účinok až po samotný obelisk pamätníka. Vedľajšia kompozičná os je orientovaná na otvorený panoramatický pohľad na Bratislavu.

Areál

V areáli pamätníka sa nachádzajú ďalšie sochárske diela od mnohých slovenských sochárov 20. storočia, Ladislava Snopeka, Tibora Bártfaya, Jána Kulicha, Jozefa Kostku a Jána Svetlíka.
V areáli sa nachádza súsošie Po boji od Jána Kulicha, súsošie Nad hrobom spolubojovníka od Tibora Bártfaya, Súsošie vďaky od Jozefa Kostku a pri vstupe do areálu je reliéf Prísaha na bojovú zástavu od Ladislava Snopka. Slavín je miestom, ktorému sa počas návštevy v socialistickom Československu musela prísť pokloniť každá zahraničná delegácia. V súčasnosti je navštevovaný, často aj neoficiálne, najmä zahraničnými štátnikmi z krajín, ktoré boli súčasťou bývalého Sovietskeho zväzu.

Slavín dnes

Vo všetkých šiestich sektoroch masových hrobov vznikajú deformácie terénu. Zemina v hroboch na Slavíne zvetráva. Pokles však nie je nebezpečný, ide skôr o estetickú záležitosť. Statik upozornil na fakt, že situácia v podzemí by mohla ohroziť bezpečnosť celého pylóna. Z týchto dôvodov podzemie pamätníka zrekonštruovali.
Marvaux-Vieux

Poloha

Obec má rozlohu 11,61 km². Najvyšší bod je položený 196 m n. m. a najnižší bod 106 m n. m.

Obyvateľstvo

Počet obyvateľov obce je 68 obyvateľov (2009).
Graf vývoja obyvateľstva:
Zdroje: INSEE
Stupňovitosť

Stupňovitosť (nem. stufenleiter) je reťazec bytia, štruktúra sveta nezávislá od času a zakladajúca sa na princípoch úplnosti, kvalitativnej kontinuity a odstupňovanej dokonalosti vecí. Predstava stupňovitosti sveta pochádza z antiky (od Platóna, Aristotela, novoplatonizmu).
Obraz sveta stojaci na predstave jeho stupňovitosti sa stal schémou myslenia o svete v 18. st. najmä pod vplyvom filozofie Leibniza a Locka a tvoril akúsi duchovnú schránku, do ktorej sa ukladalo empirické poznanie prírody, pričom samu prírodu skúmala mechanika a analýza, ako aj porovnávanie vecí existujúcich v prírode. Ako heuristický princíp podnecoval k hľadaniu missing links (medzičlánkov) pri detailnom zobrazení odstupňovanosti.
Hergnies

Poloha

Obec má rozlohu 10,75 km². Najvyšší bod je položený 39 m n. m. a najnižší bod 14 m n. m.

Obyvateľstvo

Počet obyvateľov obce je 4 246 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bordeaux-Saint-Clair

Poloha

Obec má rozlohu 10,31 km². Najvyšší bod je položený 119 m n. m. a najnižší bod 10 m n. m.

Obyvateľstvo

Počet obyvateľov obce je 611 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:CH

ISO 3166-2 sú kódy identifikujúce 26 švajčiarskych kantónov. Prvá časť kódu (CH) je medzinárodný kód pre Švajčiarsko, druhá časť sa skladá z dvoch písmen identifikujúcich kantón.
Bartolomej Angličan

Bartolomej Angličan alebo Bartholomeus Anglicus (* koniec 12. storočia – † po 1250) bol stredoveký francúzsky filozof, ktorý vo svojej encyklopédii De proprietatibus rerum (prvej encyklopédie stredoveku), podal prehľad a spracovanie nových názorov v oblasti teórie poznania a filozofie prirody: je to prehľad celej vtedajšej vedy urobený na základe výťahov textov s osobitným prihliadnutím na problematiku filozofie prirody, ktorá v tých casoch budila najviac rozpakov a neistoty. V tomto prehľade sa Bartolomej vo veľkej miere opiera o arabskú literatúru.
Hunedoara (mesto)

Hunedoara (maď. Vajdahunyad, nem. Hannedeng) je mesto v západnom Rumunsku, stredisko župy Hunedoara.
Ministerstvo hospodárstva Slovenskej republiky

Ministerstvo hospodárstva Slovenskej republiky (medzi 1. júlom 2010 a 31. októbrom 2010 Ministerstvo hospodárstva a výstavby Slovenskej republiky) je jedno z ministerstiev Slovenska.

Minister hospodárstva

Ministerstvo hospodárstva riadi a za jeho činnosť zodpovedá minister hospodárstva, ktorého vymenúva a odvoláva prezident SR na návrh predsedu vlády SR.
Súčasným ministrom je Peter Žiga (SMER-SD).

Štátny tajomník ministerstva hospodárstva

Ministra hospodárstva v čase jeho neprítomnosti zastupuje v rozsahu jeho práv a povinností štátny tajomník. Minister môže poveriť aj v iných prípadoch štátneho tajomníka, aby ho zastupoval v rozsahu jeho práv a povinností. Štátny tajomník má pri zastupovaní ministra na rokovaní vlády poradný hlas. Štátneho tajomníka vymenúva a odvoláva vláda na návrh ministra hospodárstva. V odôvodnených prípadoch môže vláda určiť, že na ministerstve pôsobia dvaja štátni tajomníci - to je aj prípad ministerstva hospodárstva. Minister určí, v ktorých otázkach a v akom poradí ho štátni tajomníci zastupujú.
Súčasnými štátnymi tajomníkmi Ministerstva hospodárstva sú Vojtech Ferencz a Rastislav Chovanec.
Andrův stadion

História

Meno štadión nesie po olomouckom veľkoobchodníkovi Josefovi Anderovi, ktorý bol veľký priaznivec futbalu, a tak sa na jeho popud začal v roku 1938 budovať nový moderný štadión v Olomouci. Štadión pre 20 000 ľudí bol otvorený o dva roky neskôr a jeho hlavnou dominantou sa stala železobetónová tribúna, ktorú však zničili nemeckí vojaci na sklonku vojny, keď vyhodili do povetria muničný sklad, ktorý zriadili v útrobách tribúny. Po vojne bola vystavaná len provizórne drevená tribúna, ktorá však slúžila až do ruku 1976. Od 1977 sa začala budovať nová tribúna, ktorá priniesla pohodlie divákom aj potrebné zázemie futbalistom. V roku 1985 sa začala stavať aj náprotivnej tribúna. Ďalšie väčšie zmeny nastali v roku 1998, kedy bola hlavná tribúna kompletne prerobená na sedenie, bola vystavaná montovaná Južná tribúna a začalo sa z výstavbou novej severnej tribúny, ktorá bola dostavaná o 2 roky neskôr. Posledná úprava bola začatá v roku 2009.

Výstavba

V roku 2009 začala stavba novej Južnej tribúny (už dostavaná), ktorá architektonicky takmer kopírovala svoj severný vzor. Okrem miest pre 2 534 (490 VIP) fanúšikov sa v útrobách stavby bude nachádzať 30 bytových apartmánov, Skybox a technické zázemie klubu. Kapacita Južná tribúny je nepatrne nižšia než kapacita Severnej, pretože sa tu bude nachádza obrie obrazovka a spoločenská miestnosť s výhľadom na hraciu plochu. Do budúcnosti je plánované predĺženie Západnej tribúny až k bránkovej čiare na južnej strane a zastrešenie celého štadióna, čím by sa štadión zaradil medzi najmodernejšie nielen v Česku, ale aj celej Európe.

Názov

Pôvodný názov štadióna sa prvýkrát zmenil v roku 1950 a to predovšetkým z politických dôvodov na "Štadión Mieru". Až v roku 1993 bol, z úcty k zakladateľovi olomouckého futbalu Josefovi Anderovi, štadiónu opäť navrátený pôvodný názov.
Mazeyrat-d’Allier

Poloha

Obec má rozlohu 44,95 km². Najvyšší bod je položený 1 000 m n. m. a najnižší bod 481 m n. m.

Obyvateľstvo

Počet obyvateľov obce je 1 524 (2009).
Nasledujúci graf zobrazuje vývoj počtu obyvateľov v obci.
Zdroje: INSEE